આણંદના સ્પેશ્યલ ઓપરેશન ગ્રૂપ (એસઓજી)ને ઉમરેઠના વારાહી ચકલામાં રહેતા મોહનભાઈ પ્રજાપતિ અને તેમનો પુત્ર છેલ્લાં કેટલાંય સમયથી વગર પાસ પરમીટના ગાંજાની હેરાફેરી કરતા હોવાની તેમજ તેનું વેચાણ કરતા હોવાની બાતમી મળી હતી. આ બાતમીને આધારે ઉમરેઠના વારાહી ચકલા પાસેથી બુધવારે સ્પેશ્યલ ઓપરેશન ગ્રૂપે રૂા. 20 હજારની કિંમતના બે કિલો ગાંજા સાથે પિતા-પુત્રની ધરપકડ કરી હતી. પોલીસે પ્લાસ્ટીકની કોથળીમાં પેક કરેલા ગાંજો કબ્જે લઈ તેમની વધુ પૂછપરછ હાથ ધરી છે. ઉમરેઠ પોલીસે આ મામલે પિતા-પુત્ર એમ બંને વિરૂદ્ધ એનડીપીએસની કલમ હેઠળ ગુનો નોંધી નોંધ્યો હતો.